wickkiey/tamil-wikipedia-markdown huggingface dataset:
# பாருன் பள்ளத்தாக்கு



**பாருன் பள்ளத்தாக்கு** ஒரு இமயமலை பள்ளத்தாக்கு ஆகும். இது நேபாளம் நாட்டின் மக்காலு மலை அடிவாரத்தில் சங்குவாசபா மாவட்டத்தில் அமைந்துள்ளது. இப்பகுதி முழுவதும் மக்காலு பாருன் தேசிய பூங்காவில் அடங்கியுள்ளது.  

பாருன் பள்ளத்தாக்கு அதிர்ச்சி தரும் ஆழமான பள்ளத்தாக்கு ஆகும். இங்கு உயரமான நீர்வீழ்ச்சிகளும் கீழே பசுமையான காடுகளும் நிறைந்து காணப்படுகிறது. மேலும் இங்கு உறைபனிகள் நிறைந்து காணப்படுகிறது. மற்றும் வண்ணமயமான பூக்கள் இவ் வெள்ளை பனி சிகரங்களின் கீழே பூக்கும். இந்த தனித்துவமான நிலப்பரப்பு பூமியிலுள்ள கடந்தகால மலைப்பாங்கான சுற்றுச்சூழல் சிலவற்றைக் கொண்டுள்ளது. அரிய வகை இனங்கள் மற்றும் தாவரங்கள் பல்வேறு காலநிலைகளிலும் வாழ்விடங்களிலும் வளர்ந்து வருகின்றன. இவைகள் மனிதர்களால் எந்த பாதிப்புக்கும் உள்ளாவதில்லை.  

## வரலாறு
இந்த பள்ளத்தாக்கு பாருன் ஆற்றின் மூலம் உருவாக்கப்பட்டது. இது குளிர்காலத்தில் பனிப்பாறையாக உறைந்து போகும். இந்ந ஆற்றை உள்ளூர் மக்கள் தங்கள் லிம்பு மொழியில் சுக்சுவா ஆறு என அழைக்கின்றனர். இந்த இடம் முதலில் யோகா இன மக்கள் மற்றும் லிம்பு இன மக்கள் பல நூற்றாண்டுகளுக்கு முன்பு வாழ்ந்ததாக ஆய்வுகள் குறிப்பிடுகின்றன.  
## மறைவு பள்ளத்தாக்கு புராணம்
பண்டைய பௌத்த மத புத்தகங்களில் இமயமலை பகுதியில் அமைந்துள்ள ஏழு மறைவு பள்ளத்தாக்குகளில் (நஹே-பேயல் கிம்முலாங்) உள்ள எந்தவொரு உயிர்களும் முதிமை இல்லாத மற்றும் மாய கண்கவர் அழகிய பசுமையான இடங்களை கொண்டதாக கருதப்படுகிறது. இவ்வுலகம் பேரழிவு ஏற்படும் போது இங்குள்ள ஏழு மறைவு பள்ளத்தாகில் இருந்துதான் உயிரினங்கள் தோன்றும் என்று இப் புத்தகம் கூறுகிறது. இவைகள் மக்காலு-பாருன் பகுதியில் உள்ளதாக நம்பப்படுகிறது.  
## இடங்கள்

இப் பள்ளத்தாக்கு பகுதி முழுவதும் மக்கள் வாழிடங்கள் அற்றவை. இப்பகுதி முழுவதும் பசும்புற்கள் நிறைந்து காணப்படுகிறது. கோடை காலத்தில் சில முகாம்கள் குறிப்பிட்ட சில பகுதிகளில் அமைக்கப்படும் **முகாம்கள் அமைக்கப்படும் பகுதிகள்:**  
- மும்புக்
- ஏன்கள் கார்க்கா
- என்ஹி
- ரிபுக்
- தாடாசோ
- யாக் கார்க்கா
- லிங்க்மலே
- மேரிக்
- ஷெர்சோன்

## தாவரங்கள் மற்றும் விலங்கினங்கள்
பாருன் பள்ளத்தாக்கு பகுதிகளில் கிழக்கு இமயமலை அகண்டஇலைக் காடுகள், கிழக்கு இமயமலை ஊசிஇலைக் காடுகள், கிழக்கு இமயமலை அல்பின் புதர் மற்றும் புல்வெளிக் காடுகளைக் கொண்டுள்ளது. தாவரங்கள், விலங்குகள் மற்றும் மக்களுடைய மிகப்பெரிய பன்முகத்தன்மைக்கு இது அடையாளம் காணப்படுகிறது. இந்த பகுதியில் 3000 வகையான பூக்கும் தாவரங்கள் உள்ளன. இதில் 25 வகையான ரோதோடெண்டிரன், 47 வகையான மல்லிகை வகைகள், 56 அரிய தாவரங்கள் உள்ளன. 440 வகை பறவைகள், மற்றும் 75 பாலூட்டிகள் ஆகியவையும் அடங்கும். இதில் ஆபத்தான பனிச்சிறுத்தை, சிவப்பு பாண்டா கரடிகள், கஸ்தூரி மான், காட்டுப்பன்றி முதலிய விலங்குகள் பதிவு செய்யப்பட்டுள்ளன.  

இந்த குறிப்பிடத்தக்க பல்லுயிர் கொண்ட பகுதி உலகளாவிய முக்கியத்துவம் வாய்ந்ததாகக் கருதப்படுகிறது. மற்றும் சர்வதேச விஞ்ஞான ஆராய்ச்சிக்காக வாழும் ஆய்வகத்தை வழங்குகிறது. பாருன் பள்ளத்தாக்கு நேபாளம் மற்றும் சீனாவுடனான ஒரு ஒப்பந்தத்தின் கீழ் ஒரு பெரிய சர்வதேச பாதுகாக்கப்பட்ட பகுதியாக அறிவிக்கப்பட்டுள்ளது.  

## மலையேற்றம்
பாருன் பள்ளத்தாக்கு மலையேற்றம் மேற்கொள்ள ஒரு சிறந்த இடம் ஆகும். இது மக்காலு மலையேற்ற முகாம்க்கு செல்லும் வழியில் உள்ளது. சற்றே கடினமான இன்னும் மிகவும் ரசனையை தரும் மலையேற்றமாக இந்த மக்காலு-பாருன் தேசிய பூங்காவின் கரடுமுரடான நிலம் அனுபவங்களை வழங்குகிறது. அண்மையில் இங்கு மலை ஏற்றத்திற்கு வருபவர்களுக்கு உணவு, உபகரணங்கள் வழங்கப்படுகிறது இருப்பினும் பற்றாக்குறை ஏற்படுகிறது.
# 1,2-டையாக்சிடேன்டையோன்


**1,2-டையாக்சிடேன்டையோன்** (*1,2-Dioxetanedione*) என்பது C<sub>2</sub>O<sub>4</sub> என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். 1,2-டையாக்சாவளையபியூட்டேன்-3,4-டையோன், பெராக்சி அமில எசுத்தர் என்ற பெயர்களாலும் இச்சேர்மம் அழைக்கப்படுகிறது. கார்பனின் நிலைப்புத்தன்மையற்ற இச்சேர்மம் ஓர் ஆக்சோ கார்பனாகக் கருதப்படுகிறது. மேலும் இதை1,2-டையாக்சிடேன் அல்லது 1,2-டையாக்சாவளையபியூட்டேனின் இரட்டைக் கீட்டோனாகவும் அல்லது கார்பன் டை ஆக்சைடின் வளைய இருபடியாகவும் பார்க்க முடியும்.  

சாதாரண நிலைமைகளில் 180 கெல்வின் வெப்பநிலையிலும் கூட இது கார்பன் டை ஆக்சைடாகச் சிதைவடைகிறது. ஆனால் பொருண்மை நிறமாலையியல் மற்றும் பிற நுட்பங்களால் இதை அறியமுடியும்.
# மக்காலு பாருன் தேசிய பூங்கா


நாட்டில் மக்காலு பாருன் தேசிய பூங்கா அமைவிடம்]]  
**மக்காலு பாருன் தேசிய பூங்கா** நேபாளம் நாட்டின் எட்டாவது பூங்காவாகும். இது இமயமலையில் சாகர்மாதா தேசியப் பூங்காவின் தொடர்ச்சியாக அமைந்துள்ளது. இது நேபாள மாநில எண் 1ன் மாவட்டங்களான சோலுகும்பு மாவட்டம் மற்றும் சங்குவாசபா மாவட்ட பகுதியில் சுமார் 580 சதுரமயில்கள் பரவியுள்ளது. 26,000 அடிகளுக்கு மேல் இருக்கும் உலகின் ஒரே பாதுகாக்கப்பட்ட இடம் இதுவேயாகும்.  

## சிகரங்கள் மற்றும் பாதுகாக்கப்பட்ட பகுதிகள்
- 27,766 அடிகளைக் கொண்ட மக்காலு சிகரம் உலகின் ஐந்தாவது பெரிய சிகரம் ஆகும்.
- சாம்லாங் -24,012 அடிகள்
- பாருன்டிஸ் - 23,389 அடிகள்
- மீரா (சிகரம்) - 21,831 அடிகள்
முதலிய சிகரங்கள் இந்த தேசிய பூங்காவில் அமைந்துள்ளது.  

பாதுகாக்கப்பட்ட பகுதி ஏறக்குறைய 66 கிலோமீட்டர்கள் மேற்கில் இருந்து கிழக்காகவும் மற்றும் 44 கிலோமீட்டர்கள் வடக்கில் இருந்து தெற்காகவும் பரவியுள்ளது. அருன் ஆற்று பள்ளத்தாக்கு தென்கிழக்கு பகுதியில் உள்ளது(1,129–1,237அ). இந்த தேசிய பூங்கா வடக்கே தன் சர்வதேச எல்லையை திபெத்துடன் கொண்டுள்ளது.  

## வரலாறு
இப் பள்ளத்தாக்கு ஒரு இமயமலை பள்ளத்தாக்கு ஆகும். இது நேபாளம் நாட்டின் மக்காலு மலை அடிவாரத்தில் சங்குவாசபா மாவட்டத்தில் அமைந்துள்ளது. அமெரிக்காவின் வாசிங்டன் நகரை தலைமையிடமாகக் கொண்டு செயல்படும் மலைகளைப் பற்றிய நிறுவனம் 1980 ஆம் ஆண்டுகளில் பாருன் பள்ளத்தாக்கு உயிரியல் செறிவைப்பற்றி ஆய்வுகளை மேற்கொண்டது. இப் பள்ளத்தாக்கு பகுதி முழுவதும் மக்கள் வாழிடங்கள் அற்றவை. இப்பகுதி முழுவதும் பசும்புற்கள் நிறைந்து காணப்படுகிறது. கோடை காலத்தில் சில முகாம்கள் குறிப்பிட்ட சில பகுதிகளில் அமைக்கப்படும்.  

## தாவரங்கள் மற்றும் விலங்கினங்கள்
பாருன் பள்ளத்தாக்கு பகுதிகளில் கிழக்கு இமயமலை அகண்டஇலைக் காடுகள், கிழக்கு இமயமலை ஊசிஇலைக் காடுகள், கிழக்கு இமயமலை அல்பின் புதர் மற்றும் புல்வெளிக் காடுகளைக் கொண்டுள்ளது. தாவரங்கள், விலங்குகள் மற்றும் மக்களுடைய மிகப்பெரிய பன்முகத்தன்மைக்கு இது அடையாளம் காணப்படுகிறது.இந்த குறிப்பிடத்தக்க பல்லுயிர் கொண்ட பகுதி உலகளாவிய முக்கியத்துவம் வாய்ந்ததாகக் கருதப்படுகிறது. மற்றும் சர்வதேச விஞ்ஞான ஆராய்ச்சிக்காக வாழும் ஆய்வகத்தை வழங்குகிறது. பாருன் பள்ளத்தாக்கு நேபாளம் மற்றும் சீனாவுடனான ஒரு ஒப்பந்தத்தின் கீழ் ஒரு பெரிய சர்வதேச பாதுகாக்கப்பட்ட பகுதியாக அறிவிக்கப்பட்டுள்ளது.  

### விலங்கினங்கள்
75 வகை இனங்களுக்கும் மேற்பட்ட பாலூட்டிகள் உள்ளன அவைகளில் சிலவற்றை காண்போம்: பனிச்சிறுத்தை, இந்தியச் சிறுத்தை, படைச்சிறுத்தை, சிறுத்தை பூனை, காட்டுப்பூனை, தங்க ஜாகால், இமயமலை ஓநாய், சிவப்பு நரி, சிவப்பு பாண்டா, கருப்புக் கரடி, ஹனுமான் லங்கூர், அசாம் மாகெக், இமயமலை வரையாடு, இமயமலை கோரல், முண்ட்ஜாக், கஸ்தூரி மான், குரைக்கும் மான், இமயமலை செரோவ், காட்டுப்பன்றி, பறக்கும் அணில், ஒட்டர்ஸ், புள்ளியிட்ட லின்சங், வீசல் மற்றும் மார்மோட். மே 2009 இல் ஆசிய தங்க பூனை 2,517 மீ உயரத்தில் முதன் முதலில் கேமரா பொறி படம் பெறப்பட்டது.
# அபியீட்டேன்



**அபியீட்டேன்** (*Abietane*) என்பது C<sub>20</sub>H<sub>36</sub> என்ற மூலக்கூற்று வாய்ப்பாட்டால் விவரிக்கப்படும் ஒரு டைடெர்பீன் சேர்மமாகும். அபியீட்டிக் அமிலம், கார்னோசிக் அமிலம் மற்றும் ஃபெருகினோல் உள்ளிட்ட பல்வேறு வகையான இயற்கை வேதிச் சேர்மங்களுக்கு ஓரு கட்டமைப்பு அடிப்படையை இது உருவாகிறது. இவை மூன்றும் கலந்த தொகுப்பை அபியீட்டேன்கள் அல்லது அபியீட்டேன் டைடெர்பீன்கள் என்று அழைக்கிறார்கள்.
# கிழக்காசியத் திரைப்படத்துறை

**கிழக்காசியத் திரைப்படம்** *(East Asian cinema)* என்பது கிழக்காசிய வட்டாரத் திரைப்படத்தைக் குறிக்கும். இது ஆசியத் திரைப்படத்தின் ஒரு வகையாகும்; ஆசியத் திரைப்படம் உலகத் திரைப்படத்துறையின் ஒரு பகுதியாகும். ஆங்கில மொழியில் இது ஆங்கிலமல்லாத பிற உலக மொழிகளின் திரைப்படங்களினைக் குறிக்கும்.  

கிழக்காசியத் திரைப்படத் தொழில்துறைகளில் மிகச் சிறந்தனவாக சீனா, ஆங்காங், யப்பான், தென்கொரியா மற்றும் தைவான் ஆகிய நாட்டுத் திரைப்படத் தொழில்துறைகள் கருதப்படுகின்றன. இச்சொல் சிலவேளைகளில் தென்கிழக்காசியத் திரைப்படத் துறைகளையும் உள்ளடக்குவதுண்டு. அப்போது இது சிங்கப்பூர், மலேசியா, இந்தோனேசியா, வியட்நாம், தாய்லாந்து, பிலிப்பீன்சு ஆகிய நாட்டுத் திரைப்படத் தொழில்களையும் உள்ளடக்கும். இவ்விரு வகைகளும் ஒன்றாக நெடுங்கிழக்கு ஆசியத் திரைப்படம் எனவும் அழைக்கப்படுவதுண்டு. கிழக்காசியாவின் பெருஞ்சந்தைகளாக சீனத் திரைப்படம், யப்பானியத் திரைப்படம், தென் கொரியத் திரைப்படத்துறை சார்ந்த தொழில்துறைகள் அமைகின்றன.  

## வகைகள்
கிழக்கு ஆசிய திரைப்படத்துறையின் நோக்கம் மிகப்பெரியது மற்றும் பல்வேறு திரைப்பட பாணிகள் மற்றும் வகைகளை உள்ளடக்கியது. இருப்பினும், கிழக்கு ஆசிய திரைப்படத்துறை ஒரு பொதுவான கலாச்சார பின்னணியைப் பகிர்ந்து கொள்கிறது. பிராந்தியத் திரைப்படத்துறை பின்வருவனவற்றிற்காக சர்வதேச அளவில் பிரபலமானது:  
- தற்காப்புக் கலை திரைப்படம் : இந்த வகைத் திரைப்படங்கள் பெரும்பாலும் ஆங்காங் மற்றும் ஜப்பான் நாடுகளில் உருவாக்கப்படுகின்றது.
- **ஹாங்காங் அதிரடி திரைப்படம்** : என்பது தற்காப்புக் கலை, ஸ்டண்ட் அதிரடி, நகைச்சுவை சண்டை, துப்பாக்கி குன் பூ மற்றும் பெண்களின் துப்பாக்கி சண்டைகள் போன்றவற்றை உள்ளடக்கியது.
- **ஜிடைகேகி** : என்பது ஜப்பான் நாட்டில் உருவாக்கப்படும் சாமுராய் மற்றும் நிஞ்சா திரைப்படங்களை குறிக்கும்
- திகில் திரைப்படம் : இது ஜப்பான் மற்றும் கொரியத் திகில்களை உள்ளடக்கிய படங்கள்.
- அனிமே : சப்பானில் உருவாகும் இயங்குபடங்கள் ஆகும்.
- நாடகத் திரைப்படம் : இது கொரியன் நாடகம் மற்றும் ஜப்பானியத் நாடக பாணியில் தயாரிக்கப்படுகின்றது.
- **கேங்ஸ்டர் திரைப்படம்** : இது வீர இரத்தக்களரி படங்கள், ஹாங்காங் அதிரடி குற்றப் படங்கள், சீன குற்ற அமைப்புகளை மையமாகக் கொண்ட படங்கள் மற்றும் ஜப்பானிய குண்டர்கள் படங்களை உள்ளடக்கியது.
- **ஜப்பானிய அறிவியல் புனைகதை** : இது ஜப்பானியர்கள் மீநாயகன் திரைப்படங்களை குறிக்கும்.

## வரலாறு
ஐரோப்பியத் திரைப்படத்துறை போலல்லாமல் கிழக்கு ஆசியத் திரைப்படத்துறை அமெரிக்க விநியோகஸ்தர்களால் ஆதிக்கம் செலுத்தப்படவில்லை, மேலும் ஹாலிவுட் திரைப்படத்துறையில் இருந்து தனித்துவத்துடன் வளர்ந்தது. இந் துறை1950 களில் இருந்து உலகளாவிய பார்வையாளர்களைக் கொண்டிருந்தது.
# காலித் அகுமத்

**காலித் அகுமத் (Khaled Ahmed** (பிறப்பு:20 செப்டம்பர், 1992) வங்காளதேசத் துடுப்பாட்ட அணி வீரர் ஆவார். இவர் வங்காளதேச அணிக்காக தேர்வுத் துடுப்பாட்டப் போட்டிகளில் விளையாடி வருகிறார். வலதுகை மட்டையாளரான இவர் வலதுகை மித வேகப் பந்து வீச்சாளராகவும் செயல்படுகிறார். நவம்பர் ,2018 இல் தேர்வுத் துடுப்பாட்டத்தில் அறிமுகமானார். வங்காளதேச தேசிய அணி,வங்காளதேச அ அணி , மற்றும் சியால்கோட் மாகாண அணி , *பிரைம் தோலேஷ்வர் சங்கம்* ,*சிட்டகொங் வைக்கிங்ஸ்* ,*தாக்கா டைனமிட்ஸ்* ஆகிய அணிகளுக்காக இவர் விளையாடி வருகிறார்.  

## உள்ளூர்ப் போட்டிகள்
இவர் 2015 ஆம் ஆண்டு முதல் முதல் தரத் துடுப்பாட்டப் போட்டிகளில் விளையாடி வருகிறார். 2015 ஆம் ஆண்டு அக்டோபர் 10இ ல் நடைபெற்ற தேசிய கிரிக்கெட் லீக்கில் இவர் சியல்கோட் மாகாண அணிக்காக விளையாடினார்.பட்டியல் அ துடுப்பாட்டப் போட்டிகளில் இவர் 2016 ஆம் ஆண்டு அறிமுகமானார். மே 5 இல் *தாக்கா மாகாண பிரீமியர் கிரிக்கெட் லீக்கில் இவர் பிரைம் தோலேஷ்வர் சங்கம்* சார்பாக விளையாடினார்.இருபது20 போட்டிகளில் இவர் 2017 ஆம் ஆண்டு முதலாக விளையாடி வருகிறார். அந்த ஆண்டில் நடைபெற்ற வங்காளதேச பிரீமியர் லீக் தொடரில் இவர் *தாக்கா டைனமிட்ஸ்* அணி சார்பாக அறிமுகமானார்.  

2018-19 ஆம் ஆண்டிற்கான *தேசியத் துடுப்பாட்ட லீக்கில்* இவர் *தாக்கா மெட்ரோபொலிஸ்* அணிக்கு எதிராக விளையாடிய போட்டியில் 10 இலக்குகளைக் கைப்பற்றினார். முதல் தரத் துடுப்பாட்டப் போட்டியில் 10 இலக்குகளை முதல் முறையாக வீழ்த்தினார். பின் 2018-19 ஆம் ஆண்டிற்கான வங்காளதேச துடுப்பாட்ட லீக்கிற்கான வரை *சிட்டகொங் வைக்கிங்ஸ்* அணியில் இடம் பெற்றார்.  

## சர்வதேச போட்டிகள்

### தேர்வுத் துடுப்பாட்டப் போட்டி
2018 ஆம் ஆண்டில் சிம்பாப்வே துடுப்பாட்ட அணி வங்காளதேசத்தில் சுற்றுப் பயணம் செய்து விளையாடியது.நவமபர் 11 இல் டாக்காவில் நடைபெற்ற சிம்பாப்வே துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் துவக்க ஓவர்களை முஸ்தபிகுர் ரகுமானுடன் இணைந்து வீசிய இவர் 18 ஓவர்களை வீசிய இவர் 48 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இதில் 7 ஓவர்களை மெய்டனாக வீசினார். பின் இரன்டாவது ஆட்டப் பகுதியில் 12 ஓவர்களை வீச 45 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இதில் 4 ஓவர்களை மெய்டனாக வீசினார். இந்தப் போட்டியில் வங்காளதேச அனி 226 ஓட்டங்களில் வெற்றி பெற்றது.  

## இருபது20
இருபது20 போட்டிகளில் இவர் 2017 ஆம் ஆன்டு முதலாக விளையாடி வருகிறார். அந்த ஆண்டில் நவம்பர் 5 இல் சியல்கோட்டில் நடைபெற்ற வங்காளதேச பிரீமியர் லீக் தொடரில் இவர் *தாக்கா டைனமிட்ஸ்* அணி சார்பாக அறிமுகமானார். இந்தப் போட்டியில் 4 ஓவர்கள் வீசி 34 ஓட்டங்களை விட்டுக் கொடுத்து 3 இலக்குகளை வீழ்த்தினார்.இந்தப் போட்டியில் *தாக்கா டைனமிட்ஸ்* அணி 65 ஓட்டங்களில் வெற்றி பெற்றது.  

## ஒருநாள் போட்டிகள்
ஆசியக் கிண்ணம் 2018 தொடருக்கான 31 வீரர்கள் கொண்ட வரைவு வங்காளதேசத் துடுப்பாட்ட வீரர்களுக்கான பட்டியலில் இவர் இடம்பெற்றார்.
# பைபென்சைல்


| UNII_Ref =  
| UNII = 007C07V77Z  
| PubChem = 7647  
| ChemSpiderID_Ref =  
| ChemSpiderID = 7364  
| SMILES = c1ccc(cc1)CCc2ccccc2  
| InChI = 1/C14H14/c1-3-7-13(8-4-1)11-12-14-9-5-2-6-10-14/h1-10H,11-12H2  
| InChIKey = QWUWMCYKGHVNAV-UHFFFAOYAL  
| StdInChI_Ref =  
| StdInChI = 1S/C14H14/c1-3-7-13(8-4-1)11-12-14-9-5-2-6-10-14/h1-10H,11-12H2  
| StdInChIKey_Ref =  
| StdInChIKey = QWUWMCYKGHVNAV-UHFFFAOYSA-N  
}}  
|Section2=  
டையைதரோசிடில்பெனாயிடுகள், ஐசோகுயினோலின் ஆல்கலாயிடுகள் போன்ற இயற்கை பொருட்களின் மைய உள்ளகத்தை பைபென்சைல் உருவாக்குகிறது. மார்சேன்டின்கள் என்பவை பெருவளையங்களைக் கொண்டிருக்கும் பிசு(பைபென்சைல்) குடும்பத்தைச் சேர்ந்தவையாகும் .
# அனிலைடு



**அனிலைடுகள்** (*Anilides*) என்பவை அனிலின் சேர்மத்தின் அசைல் வழிப்பெறுதிகள் வகை வேதிச் சேர்மங்களாகும். இவற்றை பீனைலமைடுகள் என்ற பெயராலும் அழைக்கிறார்கள்.  

## தயாரிப்பு

அசைல் குளோரைடுகள் அல்லது கார்பாக்சிலிக் நீரிலிகளுடன் அனிலின் வினைபுரிந்து அனிலைடுகளைக் கொடுக்கிறது. அனிலின் அசிட்டைல் குளோரைடுடன் (CH3-CO-NH-C6H5) வினைபுரிந்து அசிட்டனிலைடு உருவாதலை இதற்கு உதாரணமாகக் கூறலாம். உயர் வெப்பநிலைகளில் கார்பாக்சிலிக் அமிலங்களுடன் அனிலின் வினைபுரிந்து அனிலைடுகளைக் கொடுக்கிறது.  

## பயன்கள்

களைக்கொல்லிகளாகவும் பூஞ்சைக் கொல்லிகளாகவும் அனிலைடுகள் பயன்படுகின்றன.
# பெர்கெலிக் அமிலம்



**பெர்கெலிக் அமிலம்** (*Berkelic acid*) என்பது வெளிச் சோதனை முறையில் புற்றுநோய் எதிர்ப்பு நடவடிக்கையுடன் பூஞ்சையிலிருந்து தனித்துப் பிரிக்கப்படும் ஒரு நுண்ணுயிர் எதிர்ப்பி ஆகும் . பூஞ்சை இனமான யூக்ளினா மெட்டாபிலிசிலிருந்து முதன்முதலாக இது கண்டறியப்பட்டது. பரிணாம வளர்ச்சியின்போது பெர்கெலி பள்ளத்தில் இவ்வினம் வாழ்ந்ததாக அறியப்படுகிறது.
# ஒதியமலைப் படுகொலைகள்


**ஒதியமலைப் படுகொலைகள்** (*Othiyamalai massacre*) இலங்கையின் வடக்கு மாகாணம், முல்லைத்தீவு மாவட்டத்தில் உள்ள ஒதியமலை என்ற கிராமத்தில் இலங்கைத் தரைப்படையினரால் மேற்கொள்ளப்பட்டன. 1984 டிசம்பர் 2 ஞாயிற்றுக்கிழமை அதிகாலையில் பதவிய இராணுவ முகாமில் இருந்து நெடுங்கேணிக்கு 5 கி.மீ. தூரத்தில் அமைந்துள்ள ஒதியமலைக் கிராமத்திற்குள் புகுந்த கிட்டத்தட்ட 30 இராணுவத்தினர் அக்கிராமத்திலுள்ள வீடுகளில் இருந்த ஆண்களை மட்டும் தனியான ஓர் இடத்திற்கு கூட்டிச் சென்று சுட்டுப் படுகொலை செய்தனர். இவ்வாறு 27 ஆண்கள் கொல்லப்பட்டனர். மேலும் 5 ஆண்களைத் தம்முடன் கூட்டிச் சென்றனர். ஆனாலும், இவர்கள் பின்னர் வீடு திரும்பவில்லை.  

## நிகழ்வு
பன்னாட்டு மன்னிப்பு அவையின் அறிக்கையில், நிகழ்வை நேரில் கண்ட சாட்சியங்கள் பதியப்பட்டுள்ளன.
# உயிரி உணர்திறன் அமைப்புகள்


**உயிரி உணர்திறன் அமைப்புகள்(biosensors)** என்பவை, ஒரு உயிரியல் மூலக்கூறினை இயல்வேதி உணர்வியுடன்(physico chemical detector) இணைத்து, அதனுடன் ஒரு வேதிப்பொருள் ஏற்படுத்தும் வினை அடிப்படையில், அவ்வேதிப்பொருளின் அளவினைக் கண்டறிய உதவும் அமைப்புகளாகும்.  

திசுக்கள், நுண்ணுயிரிகள், உள்ளுறுப்புகள், செல் ஏற்பிகள்(cell receptors), ஆன்டிபாடிகள், நியூக்ளிக் அமிலங்கள், போன்ற நுட்பமான உயிரி மூலக்க்கூறுகளைக் கொண்டு இவை உருவாக்கப்படுகின்றன. உயிரியல் ரீதியில் நுட்பமான இத்தகைய மூலக்கூறுகளை உயிரி-பொறியியல்(Biological Engineering) மூலமாக உருவாகிட இயலுகிறது.  

ஆற்றல் மாற்றிகள் அல்லது உணர்விகள் என்பவை, ஒரு வகையான குறியீட்டலைகளை(signals) மற்றொரு வகையாக மாற்ற உதவுபவையாகும். ஒளியியல், அழுத்த மின்னியல்(piezo electric), மின் வேதியியல், மின்வேதி ஒளிர்வியல்(electrochemoluminescence) போன்ற பண்புகளைச் சார்ந்து இவ்வாற்றல் மாற்றிகள் செயல்படுகின்றன. இத்தகைய உணர்திறன் அமைப்புகளுக்கு மின்னணு செயலிகள் (Electronic processor) மற்றும் குறியீட்டலை செயலிகள் அடிப்படையிலான உணர்திறன் செயல்படுத்தும் சாதனங்கள் அவசியமாக உள்ளன,  

### **உணர்திறன் அமைப்பு:**
ஒரு உயிரி உணர்திறன் அமைப்பானது இயல்பாகவே ஒரு உயிரி அங்கிகரிக்கும் பகுதி (bio-recognition site), உயிரி ஆற்றல் மாற்றி அமைப்பு(bio-transducer component), மற்றும் (குறியீட்டலை உயர்த்தி, செயலி, திரை இவற்றை உள்ளாடக்கிய) ஒரு மின்னணு அமைப்பு போன்ற அலகுகளைக் கொண்டதாக உள்ளது. இதில் உயிரி-ஏற்பி(bio-receptor) என்றழைக்கப்படும் அங்கிகரிக்கும் பகுதியானது நுண்ணுயிரிகளிலுள்ள உயிர்மூலக்கூறுகளை ஏற்பதன் மூலமாகவோ, அல்லது வினைபொருள்(analyte) முன்னிலையில் ஏற்படும் வேதிவினைகளின் மூலமாக உருவாகும் விளைபொருட்களை ஏற்பதன் மூலமாகவோ உணர்திறனைப் பெறுகின்றன.உயிரி உணர்திறனமைப்புகளை உருவாக்குவதற்கான முக்கிய நோக்கம் உயிரியல் மாதிரிகள் பெறப்படும்போது, முதல் நிலையிலேயே எளிதான மற்றும் வேகமான ஆய்வுக்கு மாதிரியை உட்படுத்தி அதன் தரத்தைக் கண்டறிவதாகும்.  

### **பயன்கள்:**

- இரத்த சர்க்கரை அளவிடல்
- உணவுத் தர ஆய்வு
- டி ஆக்ஸி ரிபோ நியூக்ளிக் அமில உணர்திறன் அமைப்புகள்
- நுண்ணுயிரி அடிப்படையிலான உணர்திறன் அமைப்புகள்
- ஓஸோன் உணர்திறன் அமைப்புகள்
- மாற்றிட புற்றுநோய் செல் உணர்திறன் அமைப்புகள்
# எக்சாயைதராக்சிபென்சீன் திரிசு ஆக்சலேட்டு



**எக்சாயைதராக்சிபென்சீன் திரிசு ஆக்சலேட்டு** (*Hexahydroxybenzene trisoxalate*) என்பது C<sub>12</sub>O<sub>12</sub> என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். கார்பனுடைய ஆக்சைடு வகைச் சேர்மமான இதன் மூலக்கூற்றில், ஆறு ஐதரசன் அணுக்கள் மூன்று ஆக்சலேட்டு குழுக்களால் இடப்பெயர்ச்சி செய்யப்பட்ட ஒரு பென்சீன் உள்ளகம் உள்ளது. பென்சீன்யெக்சால் மற்றும் ஆக்சாலிக் அமிலத்தின் ஆறுமடிப்பு எசுத்தராக இதைப் பார்க்க முடியும்.  

எச்.எசு.வெர்ட்டெர் மற்றும் ஆர்.தொமினிக் ஆகியோர் 1967 ஆம் ஆண்டு இதைக் கண்டறிந்தனர்.
# இரவீந்தரா அருங்காட்சியகம்


**இரவீந்தரா அருங்காட்சியகம்** (*Rabindra Museum*) இந்தியாவின் மேற்கு வங்காள மாநிலத்திலுள்ள காலிம்போங்கு மலை வாழிடத்திற்கு அருகில் அமைந்துள்ள முங்பூ நகரில் அமைந்துள்ளது. குயினைன் ஆய்வாளர் எம். எம். சென்னின் மனைவியும், கவிஞரும் நாவலாசிரியருமான மைத்ரேயி தேவியின் அழைப்பிற்கு இணங்கி, கவிஞர் இரவீந்தரநாத் தாகூர் 1938 மற்றும் 1939 ஆம் ஆண்டுகளில் இங்கு தங்கியிருந்தார் .  

2011 ஆம் ஆண்டு ஏப்ரல் மாதம் 13 ஆம் நாள் வீசிய புயலால் ஒரு மரம் விழுந்து அருங்காட்சியகம் பழுதடைந்தது .  
.
# சோம்மிலெட் வினை

**சோம்மிலெட் வினை** (*Sommelet reaction*) என்பது எக்சா அமீன் மற்றும் நீரைப் பயன்படுத்தி பென்சைல் ஆலைடை ஓர் ஆல்டிகைடாக மாற்றுவதற்கு உதவும் வினையாகும்  

:.  

இவ்வினை கார்பனின் முறையான ஓர் ஆக்சிசனேற்ற வினையாகும் . தொடர்புடைய குரோங்கே ஆல்டிகைடு தொகுப்புவினையில் பிரிடினும் பாரா-நைட்ரசோடைமெத்திலனிலினும் இணைக்கப்பட்டு ஆக்சிசனேற்ற முகவராக பயன்படுத்தப்படுகிறது.  

அமீன்கள் மற்றும் ஆலைடுகளிலிருந்து ஆல்டிகைடுகளைத் தயாரிப்பதற்கு இந்த வினை பயனுள்ளதாக இருக்கிறது என்பது நிருபிக்கப்பட்டுள்ளது. இவ்வினையின் மூலம் பல்வேறு வகையான அரோமாட்டிக் பல்லினவளைய ஆல்டிகைடுகள், சில அலிபாட்டிக் ஆல்டிகைடுகள் மற்றும் அமீன்கள் தயாரிக்கப்படுகின்றன.
# மதுருகா நகராட்சி அருங்காட்சியகம்



**மதுருகா நகராட்சி அருங்காட்சியகம்** (*Madruga Municipal Museum* ) கியூபாவின் மத்துருகா நகரிலுள்ள 25 ஆவது நிழற்சாலையில் அமைந்துள்ளது. இந்த அருங்காட்சியகம் 1982 ஆம் ஆஂண்டு பிப்ரவரி மாதம் 12 ஆம் நாளில் நிறுவப்பட்டது .  

2018 ஆம் ஆண்டு அக்டோபர் மாதம் 20 ஆம் நாளிலிருந்து இந்த நகராட்சி அருங்காட்சியகம் மரியா மெர்சிடெசு கார்சியா சாண்டனா என்ற பெயரால் அழைக்கப்பட்டு வருகிறது.  

வரலாற்று தொகுப்புகள், ஆயுதங்கள் மற்றும் அலங்காரக் கலைப் பொருட்கள் ஆகியவை சேகரிக்கப்பட்டு இங்கு வைக்கப்பட்டுள்ளன.
# டோ கியுங்சோ



**டோ கியுங் சோ** (பிறப்பு: சனவரி 12, 1993) ஒரு தென் கொரியா நாட்டு பாடகர் மற்றும் நடிகர் ஆவார். இவர் 2012 ஆம் ஆண்டு முதல் எக்சோ என்ற பாடல் குழுவுடன் சேர்ந்து பல பாடல்கள் பாடிவருகின்றார். கார்ட் (2014), ரூம் ந.7 (2017), சுவிங் கிண்ட்ஸ் (2018) போன்ற திரைப்படங்களிலும் நடித்துள்ளார்.
# தோளூர் சோளீசுவரர் கோயில்



**தோளூர் சோளீசுவரர் கோயில்** என்ற சிவன் கோயில், நாமக்கல் மாவட்டத்தில் உள்ள ஒரு தேவார வைப்புத்தலமாகும்.  

## அமைவிடம்
நாமக்கல்-மோகனூர் சாலையில், அணியாபுரம் ரோடு என்னுமிடத்தில் மேற்கில் பிரிந்து செல்லும் சாலையில் 3 கி.மீ. தொலைவில் இவ்வூர் உள்ளது.  

## இறைவன், இறைவி
இக்கோயிலில் உள்ள இறைவன் சோளீசுவரர் ஆவார். இறைவி விசாலாட்சி ஆவார்.  

## பிற சன்னதிகள்
விநாயகர், நாகம் ஆகியோர் உள்ளனர். இறைவன், இறைவி விமானங்களைத் தவிர வேறெதுவும் இல்லை.
# திருவேட்டீசுவரன்பேட்டை திருவேட்டீசுவரர் கோயில்



**திருவேட்டீசுவரன்பேட்டை திருவேட்டீசுவரர் கோயில்** என்பது சென்னை மாவட்டத்தின் திருவல்லிக்கேணியில் உள்ள ஒரு சிவன் கோயில் ஆகும். இது ஒரு தேவார வைப்புத்தலமாகும்.  

## அமைவிடம்
இக்கோயில், திருவல்லிக்கேணியில் திருவேட்டீசுவரன்பேட்டை என்னுமிடத்தில் அமைந்துள்ளது. கடல் மட்டத்திலிருந்து சுமார் 55 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள், ஆகும்.  

## இறைவன், இறைவி
இக்கோயிலில் உள்ள இறைவன் திருவேட்டீசுவரர் என்றழைக்கப்படுகிறார். இங்குள்ள இறைவி செண்பகாம்பிகை ஆவார்.  

## பிற சன்னதிகள்
விநாயகர், வீரபத்திரர், பாலசுப்பிரமணியர், நால்வர், சேக்கிழார் ஆகியோரின் சன்னதிகள் உள்ளன.
# அன்னையின் மெழுகு அருங்காட்சியகம்



**அன்னையின் மெழுகு அருங்காட்சியகம்** (*Mother's Wax Museum* ) இந்தியாவின் மேற்கு வங்காள மாநிலத்திலுள்ள கொல்கத்தாவில் மிக வேகமாக வளர்ந்து வரும் நியு டவுன் என்னும் நகரப் பகுதியில் அமைந்துள்ளது. இது 2014 ஆம் ஆண்டு நவம்பர் மாதம் நிறுவப்பட்டது. இங்கு 19 எண்ணிக்கைக்கும் மேற்பட்ட பிரபலங்களின் மெழுகுச் சிலைகள் இடம்பெற்றுள்ளன. பிரபல இந்தித் திரைப்பட நடிகர் அமிதாப் பச்சன் மற்றும் சாருக் கான் ஆகியோரின் சிலைகளும் இவற்றில் அடங்கும். அன்னை தெரேசாவின் நினைவாக அருங்காட்சியகத்திற்கு அன்னையின் மெழுகு அருங்காட்சியகம் எனப் பெயர் சூட்டப்பட்டது.
# சுனில் அரோரா


**சுனில் அரோரா **(Sunil Arora) (பிறப்பு13 ஏப்ரல் 1956) 23 ஆவது இந்தியத் தலைமைத் தேர்தல் ஆணையர் ஆவார்.  இவர் 1980 ஆம் ஆண்டு பிரிவைச் சாரந்த, ஓய்வு பெற்ற, இராசத்தான் பிரிவு இந்திய ஆட்சிப் பணி அலுவலர் ஆவார். இவர் இந்திய அரசின் இரு அமைச்சகங்களில் இரண்டு முறை செயலராகப் பணியாற்றியுள்ளார்.  

## தனிப்பட்ட வாழ்க்கை
அரோராவின் தந்தையார் இந்திய இரயில்வேயில் பணி ஓய்வு பெற்ற கணக்கு அலுவலர் ஆவார். அரோராவின் தாயாரோ ஓசியார்பூர் டிஏவி கல்லூரியில் பணியாற்றினார். இவரது இரண்டு சகோதரர்களில் ஒருவரும் இந்திய ஆட்சிப்பணி அலுவலர் ஆவார். மற்றுமொரு சகோதரர் இந்திய வெளியுறவுத் துறையில் தூதரும் ஆவார்.  

## கல்வி
அரோரா ஆங்கிலத்தில் சிறப்பு நிலை இளங்களைப்பட்டமும், முதுகலைப் பட்டமும் பெற்றவர் ஆவார். சண்டிகர் யூனியன் பிரதேசத்திலுள்ள பஞ்சாப் பல்கலைக்கழகத்தில் படித்தார்.  

### இந்திய ஆட்சிப்பணியில் சேர்வதற்கு முன்பாக
இந்திய ஆட்சிப்பணி அலுவலராக நியமிக்கப்படுவதற்கு முன்பாக, சுனில் அரோரா ஜலந்தரில் உள்ள டிஏவி கல்லூரியல் இணைப் பேராசிரியராகப் பணியாற்றினார்.  

### ஓர் இந்திய ஆட்சிப்பணி அலுவலராக
ஓர் இந்திய ஆட்சிப்பணி அலுவலராக, அரோரா, இந்திய அளவிலும், இராசத்தான் மாநில அளவிலும் கூடுதல் தலைமைச் செயலாளர்(உள்துறை), முதன்மைச் செயலாளர்(சிறுதொழிற்துறை), இராசத்தான் மாநில தொழில் மேம்பாடு மற்றும் முதலீட்டுக் கழகத் தலைவர் மற்றும் நிர்வாக இயக்குநர், இராசத்தான் முதலமைச்சரின் முதன்மைச் செயலாளர், ஜோத்பூர், நாகவுர், அல்வர் மற்றும் தோல்புர் மாவட்டங்களின் மாவட்ட ஆட்சியர்  மத்திய அரசின் தகவல் ஒலிபரப்புத்துறை செயலர், திறன் மேம்பாடு மற்றும் தொழில் முனைவோர் அமைச்சக செயலர், இந்திய உள்நாட்டுப் போக்குவரத்திற்கான வானூர்தி நிறுவனத்தின் தலைவர் மற்றும் நிர்வாக இயக்குநர், இந்திய குடிமை வான்வழிப் போக்குவரத்து அமைச்சகத்தின் இணைச் செயலாளர்  உள்ளிட்ட பல்வேறு முக்கியப் பதவிகளில் பணியாற்றியுள்ளார்.  

அரோரா தனது அரசுப் பணியிலிருந்து 30 ஏப்ரல் 2016 அன்று ஓய்வு பெற்றார்.  பணி நிறைவிற்குப் பிறகு, அரோரா கூட்டாண்மை நிறுவன விவகாரங்களுக்கான இந்திய நிறுவனத்தின் முதன்மைச் செயல் அலுவலர் மற்றும் இயக்குநராக நியமிக்கப்பட்டார். இறுதியாக அவர் மீண்டும் இந்திய ஆட்சிப்பணி அலுவலராக மறு பணியமர்வு செய்யத்தக்க வகையில் கருதப்பட்டு அவ்வாறே செய்யப்பட்டார்.  

### இந்தியத் தலைமைத் தேர்தல் ஆணையர்
அரோரா இந்தியாவின் இரண்டு தேர்தல் ஆணையர்களில் ஒருவராக 31 ஆகத்து 2017 பொறுப்பேற்றுக் கொண்டார். அரோரா தேர்தல் ஆணையராக செப்டம்பர் 1, 2017 இல் பொறுப்பேற்றுக் கொண்டார்.. ஓம் பிரகாஷ் ராவத்தைத் தொடர்ந்து, சுனில் அரோரா இந்தியத் தலைமைத் தேர்தல் ஆணையராக டிசம்பரில் சுனில் அரோரா இருப்பார் என நவம்பர் 26, 2018 இல் அறிவிக்கப்பட்டது. 2018 டிசம்பர் 2 ஆம் நாள் இந்தியத் தலைமைத் தேர்தல் ஆணையராக இவர் பொறுப்பேற்றார். இவரது பதவிக்காலம் அக்டோபர் 2021 வரையிலும் உள்ளது.
# ஓவியா (தொலைக்காட்சித் தொடர்)



**ஓவியா** என்பது 26 நவம்பர் 2018 முதல் கலர்ஸ் தமிழ் தொலைக்காட்சியில் திங்கள் முதல் சனி வரை மாலை 6.30 மணிக்கு ஒளிபரப்பாகி கொரோனாவைரசு காரணத்தால் மார்ச் 21, 2020 முதல் தற்காலிகமாக நிறுத்தப்பட்டு மே 28, 2020 முதல் செப்டம்பர் 3 2020 வரை இரவு 7:30 மணிக்கு ஒளிபரப்பான இரு நண்பர்களின் வாழ்க்கை கதையை கூறும் தொலைக்காட்சி நாடகத் தொடர் ஆகும். இந்த தொடர் ஹிந்தி மொழித் தொடரான உத்தரன் என்ற தொடரை தழுவி எடுக்கப்பட்டுள்ளது.  

இந்த தொடரை சாய் மருது என்பவர் இயக்க கோமதி பிரியா, குஷி சம்பந்த குமார் மற்றும் ஹர்ஷாலா கதாநாயகிகளாக நடித்துள்ளார்கள். இது ஏழை குடுப்பத்தை சேர்ந்த ஓவியாவும் பணக்கார குடுப்பத்தை சேர்ந்த கயாத்திரியும் எப்படி நண்பர்களாக வாழ்கின்றனர் என்பதை விவரிக்கின்றது. இந்த தொடர் 3 செப்டம்பர் 2020 முதல் 446 அத்தியாயங்களுடன் நிறைவு பெற்றது.  

## கதைச்சுருக்கம்
மீனவ குடும்பத்தில் பிறந்த ஓவியா, அவள் 12ம் வகுப்பு தேர்வில் மாநிலத்தின் முதல் மாணவியாக தேர்வாகிறாள். அரசு பள்ளியில் படித்து முதல் மாணவியாக தேர்வாவதால் நாடே அவரை கொண்டாடுகிறது. ஆனால் அவர்கள் மகிழ்ச்சி நீடிக்கவில்லை.  

பணக்கார குடும்பத்தை சேர்த்த காயத்திரி, தனக்கு தேவை என்றால் எதையும் அடைய நினைப்பவள். மாறுபட்ட ஆளுமைப்பண்புகளைக் கொண்டிருக்கும் ஓவியா மற்றும் காயத்ரி இருவரும் நண்பர்களாகின்றார். அவர்களது நட்பின் பிணைப்பு சிதைக்கப்படாமல் பாதுகாக்கவும் முயற்சி செய்கிற இரு தோழிகளுக்கிடையே நடக்கும் நிகழ்ச்சிகளின் போராட்டமே இந்த தொடரின் கதை.  

## நடிகர்கள்
### முதன்மை கதாபாத்திரம்
- கோமதி பிரியா (2018-2020) → குஷி சம்பந்த குமார் (2020) - ஓவியா
  - சென்னை மெரீனா கடற்கரையை ஒட்டி அமைந்துள்ள மீனவர் குடும்பத்தில் ஏழ்மையான பின்னணியைச் சேர்ந்த பெண் ஓவியா. அனைவராலும் அதிகம் நேசிக்கப்படும் அவள், நேர்மைக்காகவும் கனிவான நடத்தைக்காகவும் பலரால் பாராட்டப்படுகிறாள்.
- ஹர்ஷாலா (1-158) → புனிதா பாலகிருஷ்ணன் (159-338) → ஹர்ஷாலா (339-446) - காயத்ரி
  - வசதியான குடும்பத்தைச் சேர்ந்த காயத்ரியோ தனது இலக்கு களையும் லட்சியங்களையும் அடைவதற்காக எந்தளவுக்கும் செல்வதற்குத் தயாராக இருப்பதோடு, பிறரைத் தனக்குச் சாதகமாகப் பயன்படுத்திக்கொள்பவளாகவும் இருக்கிறாள்.
- சுரேந்தர் சண்முகம் - சூர்யா
  - வசதியான குடும்பத்தைச் சேர்ந்தவன், ஓவியாவை காதலிக்கிறான் ஆனால் இவர்களின் காதல் ஒன்று கூடவில்லை. குடும்பத்தின் நிர்பந்தத்தில் காயத்திரியை திருமணம் செய்ய்கின்றான்.
- கார்த்திக் வாசு - சரவணன்
  - சூர்யாவின் தம்பி மற்றும் ஓவியாவின் கணவர்

### ஓவியா குடும்பத்தினர்
- சிந்து சியாம் - அன்பு (ஓவியாவின் தாய்)
- திவ்யா பானு - அறிவழகி (ஓவியாவின் நண்பி)

### காயத்ரி குடும்பத்தினர்
- ராஜ் மித்ரன்
- அரவித் - செல்வம் (மாமா)
- பிரேமி வெங்கட் - திலகவதி (அம்மா)
- ஜீவா ரவி (தந்தை)

### சூர்யா & சரவணன் குடும்பத்தினர்
- அஸ்வின் - (சகோதரன்)

## ஒளிபரப்பு நேரம் மாற்றம்
| 26 நவம்பர் 2018 - 21 மார்ச் 2020 | <> திங்கள் - சனி </> | 18:30 | 1-373 |  |
| --- | --- | --- | --- | --- |
| 28 மே 2020 | <> திங்கள் - சனி </> | 19:30 | 374-446 | } |

## மதிப்பீடுகள்
கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# பென்சைல் அயோடைடு



**பென்சைல் அயோடைடு** (*Benzyl iodide*) என்பது C<sub>7</sub>H<sub>7</sub>I என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதன் கட்டமைப்பில் ஒரு பென்சீன் வளையம் மற்றும் அதனுடன் இணைக்கப்பட்ட அயோடைடுமெத்தில் குழுவும் உள்ளன. இச்சேர்மம் ஒரு ஆல்க்கைல் ஆலைடு மற்றும் அயோடோதொலுயீன்களின் ஒரு கட்டமைப்பு மாற்றியன் என்று கருதப்படுகிறது.  

## தயாரிப்பு

பென்சைல் குளோரைடு மற்றும் அசிட்டோனில் உள்ள சோடியம் அயோடைடு ஆகியவற்றிலிருந்து பிங்கெல்சிடெய்ன் வினையின் மூலம் பென்சைல் அயோடைடு தயாரிக்கப்படுகிறது.  

## பண்புகள்

நிறமற்ற மற்றும் மஞ்சள் நிற ஊசிகளாக பென்சைல் அயோடைடு உருவாகிறது. 24.5° செல்சியசு வெப்பநிலை இதன் உருகுநிலையாகும். ஒரு திரவமாக இருக்கும்போது பென்சைல் அயோடைடின் ஒளிவிலகல் எண் 1.6334. மேலும் இதுவொரு வலிமையான கண்ணீர் புகை முகவராகும்.
# பென்சைல் சின்னமேட்டு


## தயாரிப்பு

பென்சைல் குளோரைடு மற்றும் தண்ணீரில் மிகையளவு சோடியம் சின்னமேட்டு ஆகியவற்றை ஒன்றாகச் சேர்த்து 100-115 °செல்சியசு வெப்பநிலைக்கு சூடாக்கும்போது பென்சைல் சின்னமேட்டு உருவாகிறது. ஈரெத்திலமீன் முன்னிலையில் சோடியம் சின்னமேட்டுடன் மிகையளவு பென்சைல் குளோரைடைச் சேர்த்து சூடுபடுத்தியும் இதைத் தயாரிக்கலாம் , நறுமணச்சுவை சேர்க்கும் முகவராகவும் பென்சைல் சின்னமேட்டு பயன்படுகிறது.
# அடிலைட்டு



**அடிலைட்டு** (*Adelite*) என்பது CaMgAsO<sub>4</sub>OH என்ற மூலக்கூற்று வாய்ப்பாட்டால் விவரிக்கப்படும் ஓர் அரிய வகை கனிமம் ஆகும். கால்சியம், மக்னீசியம் ஆர்சனேட்டுகள் இக்கனிமத்தில் கலந்துள்ளன. வனேடியத்தைக் கொண்டிருக்கும் கனிமமான கோட்லோபைட்டுடன் சேர்ந்த திண்மக் காரைசல் வரிசையாக இது உருவாகிறது. பல்வேரு இடைநிலைத் தனிமங்கள் மக்னீசியத்திற்குப் பதிலாக இடம்பெற்றும், கால்சியத்தை இடப்பெயர்ச்சி செய்து ஈயம் இடம்பெற்றும் இதைப்போல பல்வேறு வகை கனிமங்கள் டப்டைட்டு குழு கனிமமாக உருவாகின்றன.  

நீலம், பச்சை, மஞ்சள், சாம்பல் போன்ற வேறுபட்ட நிறப் படிகங்களாக செஞ்சாய்சதுர வடிவில் குறிப்பாக பெருத்த அளவுகளில் அடிலைட்டு உருவாகிறது. மோவின் அளவுகோலில் இதன் கடினத்தன்மை அளவு 5 என்றும் ஒப்படர்த்தி 3.73 முதல் 3.79 வரை என்றும் அளவிடப்பட்டுள்ளன.  

சுவீடன் நாட்டிலுள்ள வர்மலேண்டு மாகானத்தில் 1891 ஆம் ஆண்டு முதன்முதலாக இக்கனிமம் கண்டறியப்பட்டது. தெளிவில்லாத என்ற பொருள் கொண்ட கிரேக்க மொழிச் சொல்லிலிருந்து அடிலைட்டு என்ற பெயர் பெறப்பட்டுள்ளது.  

பன்னாட்டு கனிமவியலாளர் சங்கம் அடிலைட்டு கனிமத்தை Ade என்ற குறியீட்டால் அடையாளப்படுத்துகிறது.
# அமெக்கினைட்டு



**அமெக்கினைட்டு** (**Ameghinite**) என்பது Na[H<sub>4</sub>B<sub>3</sub>O<sub>7</sub>] அல்லது NaB<sub>3</sub>O<sub>3</sub>(OH)<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அர்கெந்தீனா நாட்டில் இக்கனிமம் கிடைக்கிறது. மோவின் அளவு கோலில் இதன் கடினத்தன்மை மதிப்பு 2-3 ஆகும். ஒற்றைச் சரிவச்சு படிகத்திட்டத்தில் இக்கனிமம் படிகமாகிறது.  

அர்கெந்தீனாவின் சால்ட்டா நகருக்கு அருகில் முதன்முதலாக அமெக்கினைட்டு கண்டறியப்பட்டது. அர்கெந்திய நிலவியல் சகோதரர்கள் கார்லோசு அமெக்கினோ (1865–1936) மற்றும் புளோரென்டினோ அமெக்கினோ ஆகியோர் நினைவாக கனிமத்திற்கு இப்பெயர் சூட்டப்பட்டது.
# ஆண்டிராபர்ட்சைட்டு



**ஆண்டிராபர்ட்சைட்டு** (*Andyrobertsite*) என்பது KCdCu<sub>5</sub>(AsO<sub>4</sub>)<sub>4</sub>(H<sub>2</sub>AsO<sub>4</sub>)•2H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் நீல வண்ணத்துடன் கூடிய அணைவு ஆர்சனேட்டு கனிமமாகும். நமீபியா நாட்டின் திசுமெப் நகரச் சுரங்கத்தில் இக்கனிமம் காணப்படுகிறது. கனடாவின் நில அளவையியல் துறை கனிமவியலாளர் ஆண்ட்ரூ சி. ராபர்ட்சின் (1950 பிறப்பு) நினைவாக கனிமத்திற்கு இப்பெயர் சூட்டப்பட்டது. இக்கனிமத்தின் பகுதிப்பொருட்களில் ஒன்றான காட்மியத்திற்குப் பதிலாக கால்சியம் மிகுந்துள்ள ஒத்த கனிமம் கால்சியோநீரிலிபெர்ட்சைட்டு ஆகும். இது அதிகமான பச்சை நிறத்துடன் காணப்படுகிறது .
# நாதோரைட்டு



**நாதோரைட்டு** (*Nadorite*) என்பது PbSbO<sub>2</sub>Cl என்ற மூலக்கூற்று வாய்ப்பாட்டால் விவரிக்கப்படும் ஒரு கனிமத்தைக் குறிக்கும். செஞ்சாய்சதுர படிக வடிவில் படிகமாகும் இக்கனிமம் பழுப்பு நிறம், மஞ்சள் பழுப்பு அல்லது மஞ்சள் நிறத்தில் வெள்ளை அல்லது மஞ்சள் கீற்றுகளுடன் காணப்படுகிறது .  
அல்சீரியாவைச் சேர்ந்த டிச்செபெல் நாதோர் என்னுமிடத்தில் 1870 ஆம் ஆண்டு இக்கனிமம் கண்டறியப்பட்டது. டிச்செபெல் நாதோர் மற்றும் இக்கனிமம் காணப்படும் டிச்செபெல் தெப்பார் என்ற இரண்டு இடங்களும் அல்சீரியாவின் கான்சுட்டண்டைன் மாகாணத்தில் உள்ளன .
# குளுட்டாகானால்டிகைடு



**குளுட்டாகானால்டிகைடு** (*Glutaconaldehyde*) என்பது C<sub>5</sub>H<sub>6</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். குளுட்டரால்டிகைடு மற்றும் குளுட்டகானிக் அமிலம் ஆகியனவற்றுடன் தொடர்புடைய ஒரு நிறைவுறாத டையால்டிகைடு என்று இச்சேர்மம் வகைப்படுத்தப்படுகிறது. இரட்டைப் பிணைப்புடன் ஒன்றுவிட்டு ஒன்று இணைப்பைக் கொண்டிருப்பதால் இது ஈனால் வடிவில் காணப்படுகிறது.  
சோடியம் மற்றும் பொட்டாசியம் ஆகிய இரண்டு தனிம உப்புகளின் குளுட்டகானால்டிகைடுகள் அறியப்படுகின்றன. பிரிடின் சல்போனேட்டுகளிலிருந்து இவை தொகுக்கப்படுகின்றன  

:.  

குளுட்டாகானால்டிகைடு எதிர்மின் அயனியுடன் அமில குளோரைடுகள் வினைபுரிந்து தொடர்புடைய ஈனால் எசுத்தர்களைக் கொடுக்கின்றன. குளுட்டாகானால்டிகைடை தொடர்புடைய கீழ்கண்டவாறு வினைல் புரோமைடாகவும் மாற்றவியலும்.  

இவ்விளை பொருட்கள் மின்னணு மிகு பொருட்களுடன் வினைபுரிகின்றன. பலேடியத்தைப் பயன்படுத்தி குறுக்குப் பிணைப்பு அல்லது இரண்டு கார்பன் அணுக்களால் அடுத்த சேர்மத்திற்கு உறுதியளிக்கப்படுகின்றன  

:.
# பன்னாட்டுத் தன்னார்வலர் நாள்

**பன்னாட்டுத் தன்னார்வலர் நாள்** (*International Volunteer Day*) என்பது ஆண்டு தோறும் டிசம்பர் 5 ஆம் நாள் உலகெங்கும் நினைவு கூரப்பட்டு வருகிறது. ஐக்கிய நாடுகள் பொதுச் சபை 1985 ஆம் ஆண்டில் இந்நாளை சிறப்பு நாளாக அறிவித்தது. இந்நாள் உள்ளூரிலும், சரவதேச அளவிலும், தன்னார்வத் தொண்டு நிறுவனங்கள் மற்றும் தன்னார்வத் தொண்டர்களை ஊக்குவிப்பதற்கான வாய்ப்பை வழங்குவதோடு, தன்னார்வ முயற்சிகளை ஆதரிக்க அரசாங்கங்கள் ஊக்குவிப்பதோடு, நிலையான அபிவிருத்தி இலக்குகளை அடைவதற்கு தன்னார்வப் பங்களிப்பை அங்கீகரிக்கவும் வழி வகுக்கிறது.  

பன்னாட்டுத் தன்னார்வத் தொண்டர் நாள் அரசு சார்பற்ற அமைப்புகள், சமூக அமைப்புகள், தனியார் நிறுவனங்கள் மற்றும் தனியார்களினாலும் நினைவுகூரப்படுகிறது. இந்நாள் ஐக்கிய நாடுகளின் தன்னார்வலர்கள் திட்டத்தினாலும் ஆதரிக்கப்பட்டு வருகிறது.
# பெரம்பலூர் சர்க்கரை ஆலை

**பெரம்பலூர் சர்க்கரை ஆலை** ஆனது, தமிழ்நாடு சர்க்கரை கழகத்தின் துணை நிறுவனம் ஆகும். இது பெரம்பலூர் மாவட்டத்தின் எறையூரில் அமைந்துள்ளது. இது ஜவஹர்லால் நேரு பெரம்பலூர் சர்க்கரை ஆலை என்றும் குறிப்பிடப்படுகின்றது. 28-02-1978 ஆம் ஆண்டு முதல் அறவை பணியினை செய்து வருகின்றது.  

பழைய இயந்திரங்களை கொண்டு இயக்குவதால் அடிக்கடி பழுது ஏற்படுவதால் அரவை பணிகள் பாதிக்கப்படுகின்றது,இதனை தவிர்க்க ஆலை நவீன மயமாக்கப்பட வேண்டும் என விவசாயிகள் மற்றும் பல்வேறு தரப்பினரும் கூறி வருகின்றனர்.  
## ஆதாரங்கள்
# ஆவடி ஏரி



**ஆவடி ஏரி** (*Avadi Lake*) என அழைக்கப்படும் பருத்திப்பட்டு ஏரி இந்தியாவின், தமிழ்நாடு மாநிலத்தில் திருவள்ளூர் மாவட்டம், ஆவடி மாநகராட்சிக்குட்பட்ட பகுதியில் அமைந்திருக்கிறது.  
தமிழ்நாடு வீட்டுவசதி வாரியக் குடியிருப்புஎஆகியவற்றுக்கு பின்புறமாக ஆவடி ஏரி உள்ளது. 2.64 கிலோமீட்டர் சுற்றளவு கொண்ட இந்த ஏரி 87.06 ஏக்கர் பரப்பளவுக்கு விரிந்துள்ளது . பல ஆண்டுகளாக இந்த ஏரி வற்றாமல் இருக்கிறது என்பது குறிப்பிடத்தக்கதாகும். இந்த ஏரி நீண்ட காலத்திற்கு முன்னர் பண்ணை நிலங்களை பயிரிடுவதற்கான ஒரு ஆதாரமாக இருந்தது எனக் கருதப்படுகிறது. பல்வேறு பருவகாலங்களில் நீர்நிரம்பியிருபதால் பல பறவைகளை இந்த ஏரி கவர்ந்திழுக்கிறது.  

இருப்பினும், சமீபத்திய பத்தாண்டுகளில் இந்த ஏரியின் பரப்பளவு வெகுவாக குறைந்து போயுள்ளது.  

பொதுமக்களின் நீண்ட நாள் கோரிக்கைக்கு ஏற்ப 28.15 கோடி ரூபாய் மதிப்பீட்டில் ஏரி புனரமைக்கப்பட்டு பசுமை பூங்கா அமைக்கப்பட்டது. இந்த பூங்கா மற்றும் படகு சவாரி 2019ம் ஆண்டு டிசம்பர் 25ம் தேதி முதல் மக்கள் பயன்பாட்டுக்கு விடப்பட்டுள்ளது.  

ஆவடி மாநகராட்சி பகுதியில் கழிவு நீர் மற்றம் மழைநீர் கட்டமைப்பு முறையாக பராமரிக்கப்படாததால் ஏரியில் கலக்கிறது.
# ஆதம்பாக்கம் ஏரி


**ஆதம்பாக்கம் ஏரி** (*Adambakkam lake*) இந்தியாவின் சென்னை மாவட்டத்தில் இருக்கும் ஆதம்பாக்கம் என்ற பகுதியில் அமைந்திருக்கின்ற ஓர் ஏரியாகும். ஆதம்பாக்கத்தில் அமைந்துள்ள காரணத்தினால் ஏரிக்கு இப்பெயர் வந்துள்ளது.  
சென்னையின் பருவக்காற்றுக் காலத்தில் பொழியும் மழையினால் ஏற்படும் வெள்ளப்பெருக்கு இந்த ஏரியைத்தான் வந்தடைகிறது. எனவே சென்னை மாவட்டத்திலுள்ள மற்ற ஏரிகளைப் போல ஆதம்பாக்கம் ஏரியும் முக்கியத்துவம் பெறுகிறது.  
ஏரியிலும் ஏரியைச் சுற்றியுள்ள பகுதிகளிலும் அதிகரிக்கும் ஆகாயத்தாமரைகளின் ஆக்ரமிப்பு இப்பகுதி மக்களுக்கு ஒரு பெரும் கவலையாக உருவெடுக்கிறது. ஏனெனில் வெள்ளப்பெருக்கினால் வரும் நீரின் அளவில் சிறுபகுதி இங்கு தேங்கிவிடுகிறது.
# அரியலூர் மாவட்டத்திலுள்ள கல்வி நிலையங்கள்


**அரியலூர் மாவட்டத்திலுள்ள** கல்வி நிலையங்கள் என்பது தமிழகத்தின் அரியலூர் மாவட்டத்திலுள்ள கல்வி நிலையங்களைப் பற்றியதாகும்.  

## கல்லூரிகள்
**<big>மருத்துவக் கல்லூரி</big>**  

அரசு மருத்துவக் கல்லூரி, அரியலூர்  

### கலை அறிவியல் கல்லூரிகள்
- அரசு கலை மற்றும் அறிவியல் கல்லூரி, அரியலூர்
- மீனாட்சி ராமசாமி கலை அறிவியல் கல்லூரி
- மாடர்ன் கலை மற்றும் அறிவியல் கல்லூரி
- நேஷனல் கலை மற்றும் அறிவியல் கல்லூரி
- மதர் ஞானம்மா மகளிர் கலை மற்றும் அறிவியல் கல்லூரி
- மீரா மகளிர் கலை மற்றும் அறிவியல் கல்லூரி.

### பொறியியல் கல்லூரிகள்
- மீனாட்சி ராமசாமி பொறியியல் கல்லூரி
- அண்ணா தொழில்நுட்ப பல்கலைக்கழகம், திருச்சிராப்பள்ளி - அரியலூர் வளாகம்
- கே.கே.சி பொறியியல் மற்றும் தொழில்நுட்ப கல்லூரி
- அரியலூர் பொறியியல் கல்லூரி
- நெல்லியாண்டவர் தொழில்நுட்ப கல்லூரி

### ஆசிரியர் பயிற்சி கல்லூரிகள்
- மீனாட்சி இராமசாமி கல்வியியல் கல்லூரி
- எம்.கே.கல்வியியல் கல்லூரி
- எஸ். ஆர்.எம். கல்வியியல் கல்லூரி
- ஸ்ரீ லக்ஷ்மி கல்வியியல் கல்லூரி
- ஸ்ரீ சரஸ்வதி கல்வியியல் கல்லூரி
- மெரிட் கல்வியியல் கல்லூரி
- கே. இந்திரா கல்வியியல் கல்லூரி
- ஸ்ரீ சௌபாக்யா கல்வியியல் கல்லூரி

### பாலிடெக்னிக் கல்லூரிகள்
- அரசு பாலிடெக்னிக் கல்லூரி, அரியலூர்
- மீனாட்சி இராமசாமி பாலிடெக்னிக் கல்லூரி
- மாடர்ன் பாலிடெக்னிக் கல்லூரி
- நேஷனல் பாலிடெக்னிக் கல்லூரி

### செவிலியர் பயிற்சி கல்லூரிகள்
- அன்னை தெரசா மருந்தியல் மற்றும் செவிலியர் கல்லூரி
# கடலூர் மாவட்டத்திலுள்ள கல்வி நிலையங்கள்


**கடலூர் மாவட்டத்திலுள்ள** கல்வி நிலையங்கள் என்பது தமிழகத்தின் கடலூர் மாவட்டத்திலுள்ள கல்வி நிலையங்களைப் பற்றியதாகும்.  

## கல்லூரிகள்
### மருத்துவ கல்லூரிகள்
1. ராஜா முத்தையா மருத்துவக் கல்லூரிசிதம்பரம்

### கலை அறிவியல் கல்லூரிகள்
1. அரசினர் கலைக் கல்லூரி, சிதம்பரம்
1. பெரியார் அரசினர் கலைக் கல்லூரி
1. சி. கந்தசாமி நாயுடு மகளிர் கல்லூரி, கடலூர்
1. திரு கொளஞ்சியப்ப அரசு கலைக் கல்லூரி, விருத்தாச்சலம்
1. ஏரிஸ் மகளிர் கலை மற்றும் அறிவியல் கல்லூரி, வடலூர்
1. பி. பத்மநாபன் ஜெயந்திமாலா கலை மற்றும் அறிவியல் கல்லூரி, கடலூர்
1. பீ.பி.ஜே கலை மற்றும் அறிவியல் கல்லூரி, கடலூர்
1. ஜவஹர் சயின்ஸ் கல்லூரி, நெய்வேலி
1. கிருஷ்ணசாமி மகளிர் அறிவியல் கலை மற்றும் மேலாண்மையியல் கல்லூரி
1. ஸ்ரீ ராகவேந்திர கலை மற்றும் அறிவியல் கல்லூரி, கடலூர்
1. ஸ்ரீ ஆறுமுகம் கலை மற்றும் அறிவியல் கல்லூரி, கடலூர்
1. ஸ்ரீ தங்கம் பெரியசாமி கலை மற்றும் அறிவியல் கல்லூரி, கடலூர்
1. செயின்ட் ஜோசப் கலை மற்றும் அறிவியல் கல்லூரி, கடலூர்
1. திருவள்ளுவர் கலை மற்றும் அறிவியல் கல்லூரி, கடலூர்
1. அரசினர் கலை மற்றும் அறிவியல் கல்லூரி, காட்டுமன்னார்கோவில்
1. வள்ளலார் கலை மற்றும் அறிவியல் கல்லூரி வடலூர்
1. அரசினர் கலை மற்றும் அறிவியல் கல்லூரி வடலூர்

### பொறியியல் கல்லூரிகள்
1. அண்ணாமலை பல்கலைக்கழகம், சிதம்பரம்
1. டாக்டர் நாவலர் நெடுஞ்செழியன் பொறியியல் கல்லூரி, தொழுதூர்
1. அண்ணா பல்கலைக்கழகம், பண்ருட்டிவளாகம்
1. கிருஷ்ணசாமி பொறியியல் மற்றும் தொழில்நுட்ப கல்லூரி, கடலூர்
1. M.R.K. இன்ஸ்டிடியூட் ஆப் டெக்னாலஜி, காட்டுமன்னார்கோயில்
1. C.K COLLEGE OF ENGINEERING AND TECHNOLOGY, கடலூர்
1. புனித அன்னாள் பொறியியல் மற்றும் தொழில்நுட்ப கல்லூரி, பண்ருட்டி

### உணவக மேலாண்மையியல் கல்லூரிகள்
1. மஹாலட்சுமி கேட்டரிங் மற்றும் ஹோட்டல் மேனேஜ்மெண்ட் இன்ஸ்டிடியூட், கரூர்

### ஆசிரியர் பயிற்சி கல்லூரிகள்
1. அன்னை மாதா ஆசிரிய பயிற்சி நிறுவனம், திட்டக்குடி
1. அருள்மிகு விநாயகர் ஆசிரியர் பயிற்சி நிறுவனம், பண்ருட்டி
1. பிஷப் பீட்டர் ஆசிரியர் பயிற்சி நிறுவனம், கடலூர்
1. OPR ஆசிரியர் பயிற்சி நிறுவனம்
வடலூர்  

### மருந்தியல் கல்லூரிகள்
1. சி.எஸ்.ஜெயின் மருந்தியல் கல்லூரி, ஸ்ரீமுஷ்ணம்
1. அண்ணாமலை பல்கலைக்கழகம், மருந்தியல் கல்லூரி
1. மேயர் ராதாகிருஷ்ணன் மருந்தியல் கல்லூரி, கடலூர்
1. ஸ்ரீ கிருஷ்ணா மருந்தியல் கல்லூரி,
கடலூர  
1. வள்ளலார் (opR) நர்சிங் கல்லூரி
வடலூர்  

### பாலிடெக்னிக் கல்லூரிகள்
1. சிராமிக் தொழில்நுட்ப நிறுவனம், விருத்தாச்சலம்
1. முத்தையா பாலிடெக்னிக் கல்லூரி, சிதம்பரம்
1. அன்னை மாதா பாலிடெக்னிக் கல்லூரி, திட்டக்குடி
1. அன்னை வேங்கங்கன்னி பாலிடெக்னிக் கல்லூரி, பன்ருட்டி
1. ஏரிஸ் பாலிடெக்னிக் கல்லூரி, வடலூர்
1. ஸ்ரீ ஐய்யப்பா அய்யப்பா பாலிடெக்னிக் கல்லூரி, ஐவதுகுடி
1. கிருஷ்ணசாமி நினைவு பாலிடெக்னிக் கல்லூரி, கடலூர்
1. M.R.K. பாலிடெக்னிக் கல்லூரி, கடலூர்
1. பாடாலீஸ்வரர் பாலிடெக்னிக் கல்லூரி,வண்ணாரபாளையம்
1. ஸ்ரீ அய்யப்பா பாலிடெக்னிக் கல்லூரி, விருத்தாச்சலம்
1. ஸ்ரீ மகாலட்சுமி பாலிடெக்னிக் கல்லூரி, கடலூர்
1. விக்னேஷ்வர பாலிடெக்னிக் கல்லூரி, குறிஞ்சிப்பாடி
1. விவேகானந்தா பாலிடெக்னிக் கல்லூரி, நெய்வேலி
1. அரசு பாலிடெக்னிக் கல்லூரி, கூடுவெளி

### கல்வியியல் கல்லூரிகள்
1. அருள்மிகு ஸ்ரீ ஜோதி மகளிர் கல்வியியல் கல்லூரி, பண்ருட்டி
1. பிளெசி கல்வியியல் கல்லூரி, சிதம்பரம்
1. அன்னை மாதா கல்வியியல் கல்லூரி, திட்டக்குடி

1. வள்ளலார் (OPR) கல்வியில் கல்லூரி
வடலூர்
# சல்பைட்டு எசுத்தர்



**சல்பைட்டு எசுத்தர்** (*sulfite ester*) என்பது (RO)(R'O)SO என்ற கட்டமைப்பில் அமைந்த ஒரு வேதி வினைக்குழுவாகும். கந்தக அணுவின் மீது தனி இணை எலக்ட்ரான்கள் இருக்கின்ற காரணத்தால் இக்குழுவில் உள்ள சேர்மங்கள் முக்கோணக் கூர்நுனி மூலக்கூற்று வடிவத்தை ஏற்கின்றன. R மற்றும் R' பதிலீடுகள் வேறுபட்டு நாற்தொகுதி கந்தக மையத்தை உருவாக்கி சேர்மம் படியா மூலக்கூற்று சீர்மை கொண்டதாக உருவாகிறது. ஒருவேளை R குழுக்கள் ஒன்றாக இருக்குமேயானால் சேர்மம் நல்லியல் Cs மூலக்கூற்று சீர்மை கொண்டதாக உருவாகிறது. அவை பொதுவாக தயோனைல் குளோரைடுடன் ஆல்ககால்களை வினைப்படுத்தி தயாரிக்கப்படுகின்றன . இவ்வினை குறிப்பாக அறை வெப்பநிலையில் நிகழ்த்தப்படுகிறது. இதனால் ஆல்ககால் குளோரோ ஆல்க்கீனாக மாற்றப்படுவது தடுக்கப்படுகிறது. பிரிடின் போன்ற காரங்களும் இவ்வினையை நிகழ்த்த பயன்படுத்தப்படுகின்றன.  

: 2 ROH + SOCl<sub>2</sub> → (RO)<sub>2</sub>SO + 2 HCl  

எண்டோசல்பான் என்ற பூச்சிக்கொல்லி ஒரு சல்பைட்டு எசுத்தராகும். எத்திலீன் சல்பைட்டு, டைமெத்தில் சல்பைட்டு, டைபீனைல் சல்பைட்டு போன்ற சேர்மங்கள் எளிய உதாரணங்களாகும். பல சல்பைட்டு எசுத்தர் மாதிரிகள் சர்க்கரை போன்ற டையால்களிலிருந்து தயாரிக்கப்படுகின்றன. சல்பைட்டு எசுத்தர்கள் வலிமையான ஆல்க்கைலேற்றும் மற்றும் ஐதராக்சி ஆல்க்கைலேற்றும் முகவர்களாக செயல்பட இயன்றவையாகும் .
# கரூர் மாவட்டத்திலுள்ள கல்வி நிலையங்கள்


**கரூர் மாவட்டத்திலுள்ள** கல்வி நிலையங்கள் என்பது கரூர் மாவட்டத்திலுள்ள பள்ளி மற்றும் கல்லூரிகளின் தொகுப்பாகும்.  

## பல்கலைக் கழகங்கள்
## கல்லூரிகள்
### கலை அறிவியல் கல்லூரிகள்
1. அரசினர் கலைக் கல்லூரி, கரூர்
1. டாக்டர் கலைஞர் அரசினர் கலைக்கல்லூரி, குளித்தலை
1. அரசு கலை மற்றும் அறிவியல் கல்லூரி, மைலம்பட்டி , கரூர்
1. கொங்கு கலை அறிவியல் கல்லூரி (கரூர்)
1. ஆசான் கலை அறிவியல் கல்லூரி, கரூர்
1. அன்னை மகளிர் கலை மற்றும் அறிவியல் கல்லூரி புன்னம் சத்திரம்
1. வள்ளுவர் கல்லூரி அறிவியல் மற்றும் மேலாண்மை கல்லூரி, கரூர்
1. அருங்கரை அம்மன் கலை அறிவியல் கல்லூரி,சின்ன தாராபுரம்
1. ஜெய்ராம் கலை மற்றும் அறிவியல் கல்லூரி, கரூர்
1. கேம்பிரிட்ஜ் கலை அறிவியல் கல்லூரி, வட்ட மங்களம்
1. உஸ்வத்துன் ஹஸனா மாமாஞ்சி ஹாஜி அப்துல் லத்தீப் மகளிர் கல்லூரி,பள்ளப்பட்டி
1. ஶ்ரீ சாரதா நிக்கேதன் மகளிர் கலை அறிவியல் கல்லூரி
1. கிருஷ்ணா கலை அறிவியியல் கல்லூரி, கொள்ளுதண்ணீர்பட்டி ,கரூர் மாவட்டம்

### பொறியியல் கல்லூரிகள்
1. எம். குமாரசுவாமி பொறியியல் கல்லூரி
1. செட்டிநாடு பொறியியல் மற்றும் தொழில்நுட்பக் கல்லூரி
1. வி.எஸ்.பி. பொறியியல் கல்லூரி, காருடையாம்பாளையம்

### உணவக மேலாண்மையியல் கல்லூரிகள்
1. வள்ளுவர் உணவக மேலாண்மை நிறுவனம், கருர்
1. என் ஐ எம் எசு உணவக மேலாண்மை பன்னாட்டு நிறுவனம்
1. எசு ஜெ. உணவக மேலாண்மை நிறுவனம், மைலம்பட்டி, கரூர்

### கல்வியியல் கல்லூரிகள்
1. சேரன் கல்வியியல் கல்லூரி, கரூர்
1. எம். குமாரசாமி கல்வியியல் கல்லூரி, கரூர்
1. கலியமால் கல்வியியல் கல்லூரி, கரூர்
1. ஜெயராம் கல்வியியல் கல்லூரி, கரூர்

### ஆசிரியர் பயிற்சி கல்லூரிகள்
1. ஆஸி கல்வியியல் கல்லூரி, கரூர்
1. அரை ஆசிரியர் பயிற்சி நிறுவனம், கரூர்
1. B.T.K. ஆசிரியர் பயிற்சி நிறுவனம், கரூர்
1. ஜெயராம் கல்வியியல் கல்லூரி, கரூர்
1. ஜெயராம் ஆசிரியர் பயிற்சி நிறுவனம், கரூர்
1. ஜான் ஆசிரியர் பயிற்சி நிறுவனம், குலத்தலை தாலுக்
1. காளியம்மாள் கல்வியியல் கல்லூரி, கரூர்
1. எம். குமாரசாமி கல்வியியல் கல்லூரி, கரூர்
1. M.S.E.S. கல்வியியல் கல்லூரி, கரூர்
1. பொன் காளியம்மன் கல்வியியல் கல்லூரி, கரூர்
1. ராசம்மா கல்வியியல் கல்லூரி, கரூர்
1. ராசம்மாஆசிரியர் பயிற்சி நிறுவனம், கரூர்
1. செர்வைட் கல்வியியல் கல்லூரி, கரூர்
1. ஸ்ரீ பாலாஜி இன்ஸ்டிடியூட் ஆஃப் ஆசிரியர் பயிற்சி நிறுவனம், கரூர்
1. ஸ்ரீ சுப்பிரமணிய ஆசிரியர் பயிற்சி நிறுவனம், குலத்தலை தாலுக்கா

### செவிலியர் பயிற்சி கல்லூரிகள்
1. சக்தி நர்சிங் கல்லூரி, கரூர்
1. ஸ்ரீ அரவிந்தோ நர்சிங் கல்லூரி, கரூர்
1. எம் ஜி ஆர் நர்சிங் கல்லூரி, தரகம்பட்டி கரூர்

### பாலிடெக்னிக் கல்லூரிகள்
1. கரூர் பாலிடெக்னிக் கல்லூரி, கரூர்
1. அருள்முருகன் பாலிடெக்னிக் கல்லூரி, கரூர்
1. கொங்கு ஹைடெக் பாலிடெக்னிக், தடாகோயில், அரவக்குறிச்சி, கரூர்
1. அரசு பாலிடெக்னிக் கல்லூரி, காணியாளம்பட்டி, கரூர் மாவட்டம்.
# தந்தை ஹேன்ஸ் ரோவர் கல்லூரி



**தந்தை ஹேன்ஸ் ரோவர் கல்லூரி** பெரம்பலூர் மாவட்டம் எளம்பலூரில் உள்ள ஒரு கலை அறிவியல் கல்லூரி ஆகும்.இது 1985 ஆம் ஆண்டு நிறுவப்பட்டது. இக்கல்லூரி பாரதிதாசன் பல்கலைக்கழகத்துடன் இணைந்துள்ளது. இந்த கல்லூரி கலை, வர்த்தகம் மற்றும் அறிவியல் ஆகியவற்றில் பல்வேறு படிப்புகள் வழங்குகிறது.  

தந்தை ஹேன்ஸ் ரோவர் கலை மற்றும் அறிவியல் கல்லூரி செயின்ட் ஜான் சங்கம் அறக்கட்டளையின் ஒரு கல்வி நிறுவனமாகும். சிறுபான்மை கல்வி நிறுவனமாக 1985 ஆம் ஆண்டில் நிறுவப்பட்டது, ஜெர்மனியரான ஹேன்ஸ் ரோவர், சமுதாயத்தில் பலவீனமான மற்றும் பின்தங்கிய பிரிவினருக்கு குறிப்பாக கிறிஸ்துவ சிறுபான்மையினர் ஆகியோருக்கு கல்வி சொல்லி கொடுப்பதற்காக இந்நிறுவனத்தினை ஆரம்பித்தார்.. பல்கலைக்கழக மானியக் குழு (இந்தியா)வினால் அங்கீகரிக்கப்பட்டது.  

## துறைகள்
### அறிவியல்
- இயற்பியல்
- வேதியியல்
- கணிதம்
- பயோடெக்னாலஜி
- கணினி அறிவியல்
- தாவரவியல்
- விலங்கியல்

### கலை மற்றும் வணிகம்
- தமிழ்
- ஆங்கிலம்
- வரலாறு
- பொருளியல்
- வர்த்தகம்

## ஆதாரங்கள்
# சோடியம் சயனோபோரோ ஐதரைடு



**சோடியம் சயனோபோரோ ஐதரைடு** (*Sodium cyanoborohydride*) என்பது NaBH<sub>3</sub>CN என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிறமற்ற ஓர் உப்பு என்றாலும் வர்த்தக மாதிரிகள் மஞ்சள் கலந்த பழுப்பு நிறத்தில் காணப்படுகின்றன. பரவலாக கரிமத் தொகுப்பு வினைகளில் இமீன்களை ஒடுக்குவதற்கு இச்சேர்மம் பயன்படுத்தப்படுகிறது. நீரிய நிபந்தனைகளிலும் கூட இவ்வுப்பு நிலைத்து நிற்கிறது .  

## பயன்கள்

எலக்ட்ரானை-திரும்பப் பெறும் சயனைடு பதிலீடான [B(CN)H<sub>3</sub>]<sup>&minus;</sup> அயனியைக் கொண்டிருப்பதால் சோடியம் போரோ ஐதரைடில் இடம்பெற்றுள்ள [BH<sub>4</sub>]<sup>&minus;</sup> – அயனியைக் காட்டிலும் குறைவான ஒடுக்கும் பண்பை வெளிப்படுத்துகிறது. ஓர் இலேசான ஒடுக்கும் முகவர் என்பதால் குறிப்பாக இமீன்களை அமீன்களாக மாற்ற இச்சேர்மம் பயன்படுத்தப்படுகிறது.  

: R<sub>2</sub>CO + R'NH<sub>2</sub> + NaBH<sub>3</sub>CN + CH<sub>3</sub>OH → R<sub>2</sub>CH-NHR' + "NaCH<sub>3</sub>OBH<sub>2</sub>CN"  

மேலும், குறிப்பாக ஒடுக்க அமைனாக்கல் வினைகளுக்கு சோடியம் சயனோபோரோ ஐதரைடு சாதகமாகச் செயல்படுகிறது. இங்கு வினையாக்கி சோடியம் சயனோபோரோ ஐதரைடு முன்னிலையில் ஓர் ஆல்டிகைடு அல்லது கீட்டோன் ஓர் அமீனுடன் சேர்த்து சூடுபடுத்தப்படுகிறது. குறிப்பாக இவ்வினையில் மிகையளவு வினையாக்கி பயன்படுத்தப்படுகிறது. pH 7-10 என்ற அளவில் அமிலக் காரத்தன்மை கொண்ட கரைசல் தேர்ந்தெடுக்கப்பட்டால் ஒடுக்க அமைனேற்ற வினை (போர்ச்சு வினை) திறம்பட நிகழும்.  

டோசில் ஐதரசீனுடன் இணைத்து சோடியம் சயனோபோரோ ஐதரைடைப் பயன்படுத்தினால் கீட்டோன்களின் ஒடுக்க ஆக்சிசனேற்றம் நிகழ்கிறது.  

## கட்டமைப்பு

நான்முக எதிர்மின் அயனியான BH<sub>3</sub>(CN)<sup>&minus;</sup> இச்சேர்மத்தை உருவாக்குகிறது.  

## தயாரிப்பு

சோடியம் சயனோபோரோ ஐதரைடை எளிதாக தயார் செய்ய முடியும் என்றாலும் எப்போதும் கொள்முதல் செய்யப்பட்டும் வருகிகிறது. சோடியம் சயனைடுடன் போரேன் சேர்த்து தயாரிப்பது ஒரு முறையாகும். சோடியம் போரோ ஐதரைடுடன் பாதரசம்(II) சயனைடு சேர்த்து சூடுபடுத்தி தயாரிப்பது மற்றொரு தயாரிப்பு முறையாகும். வர்த்தக மாதிரிகளை தூய்மைப்படுத்த இயலும் என்றாலும் ஒடுக்க அமைனாக்கல் விளைபொருட்களின் தூய்மையை மேம்படுத்த முடிவதில்லை.  

## இதையும் காண்க
- சோடியம் டிரையசிடாக்சிபோரோ ஐதரைடு
# போலாரைட்டு



**போலாரைட்டு** (*Polarite*) என்பது (Pd,(Bi,Pb)) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். மஞ்சள் கலந்த வெண்மை நிறத்தில் தோற்றமளிக்கும் இக்கனிமம் ஒளிபுகாத் தன்மை கொண்டதாக உள்ளது. இதன் படிகங்கள் செஞ்சாய்சதுர வடிவத்தில் ஆக்கப்பட்டுள்ளன என்பதை நுண்ணோக்கியினால் மட்டுமே காணமுடியும். உலோகம் சார்ந்த ஒளிர்வும் வெண் கீற்றுகளும் இக்கனிமத்தின் இயற்பியல் பண்புகளாகும். மோவின் அளவுகோலில் போலாரைட்டின் கடினத்தன்மை மதிப்பு 3.5 முதல் 4 என கணக்கிடப்பட்டுள்ளது.  

உருசியாவின் யூரல் மலைப்பகுதியிலுள்ள நாரில்சுக் என்ற நகரத்தில் 1969 ஆம் ஆண்டில் முதன்முதலாக போலாரைட்டு கண்டறியப்பட்டது. பின்னர் தென் ஆப்பிரிக்காவின் புசுவெல்ட்டு தீப்பாறை படிவுகளிலும் அலாசுக்காவின் குட்நியூசு பே நகரிலும் கண்டறியப்பட்டது.
# திருக்கழுக்குன்றம் உருத்திரகோடீசுவரர் கோயில்



**திருக்கழுக்குன்றம் உருத்திரகோடீசுவரர் கோயில்** காஞ்சிபுரம் மாவட்டத்தில் உள்ள தேவார வைப்புத்தலமாகும்.  

## அமைவிடம்
திருக்கழுக்குன்றத்தில், அடிவாரக்கோயிலுக்கு நேர்வீதியில் உள்ள சங்கு தீர்த்தக் குளக்கரையின் கோடியில் இடது புறத்தில் திரும்பும்போது உள்ள கரை வழியே கோடியில், வலது புறம் பிரியும் சாலையில் ஊரின் பகுதி காணப்படும். வீதியின் கோடியில் வலது புறத்தில் கோயில் அமைந்துள்ளது. இக்கோயில் உருத்திரன் கோயில், ருத்திரன் கோயில், ருத்ராங்கோயில் என்ற பெயர்களில் அழைக்கப்படுகின்றன.  

## இறைவன்,இறைவி
இக்கோயிலில் உள்ள இறைவன் உருத்திரகோடீசுவரர் ஆவார். இறைவி திரிபுரசுந்தரி ஆவார்.  

## சன்னதிகள்
இறைவன் கிழக்கு நோக்கியும், இறைவி தெற்கு நோக்கியும் உள்ளனர்.
# எம்பிரெசைட்டு



**எம்பிரெசைட்டு** (*Empressite*) என்பது AgTe என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். வெள்ளி தெலூரைடின் ஒரு வடிவம் எம்பிரெசைட்டு எனக் கருதப்படுகிறது. அரியவகை கனிமமான இது சாம்பல் நிறத்தில் செஞ்சாய்சதுரப் படிகங்களாகக் காணப்படுகிறது.அரிதாக இரட்டைக்கூர்நுனி கோபுர வடிவத்திலும் இது படிகமாகிறது.  

எம்பிரெசைட்டு கனிமம் தனித்துவமான நேர்சாய்சதுரப் படிகக் கட்டமைப்பில் உள்ளது என சமீபத்திய படிகவியல் ஆய்வுகள் உறுதிப்படுத்துகின்றன. இதனால் எம்பிரெசைட்டு கனிமம் அறுகோண Ag5−xTe3 கட்டமைப்பில் உள்ளதென்று கருதப்பட்ட கனிமவியல் கருத்து கைவிடப்பட்டு ஒரு முடிவுக்கு வந்தது.  

அதேசமயத்தில் Ag-Te கட்ட சமநிலை வரைபடத்தில் எம்பிரெசைட்டு தோன்றுவதில்லை . எனவே சுற்றுப்புற சுழல் நிபந்தனைகளில் சிற்றுறுதி நிலையில் மட்டுமே காணப்படுகிறது. முடிவிலா நேரத்தில் இந்நிலையிலிருந்து தூய்மையான Ag5Te3 மற்றும் தூய்மையான Te பிரிகின்றன.  

1914 ஆம் ஆண்டில் அமெரிக்காவின் கொலராடோ மாநிலத்திலுள்ள சகுவாச்சே மாகாணத்தின் எம்பிரெசு யோசபின் சுரங்கத்தில் கண்டறியப்பட்டதால் கனிமத்திற்கு எம்பிரெசைட்டு என்று பெயரிடப்பட்டது.
# திருத்தணி செங்கல்வராயசுவாமி கோயில்

**திருத்தணி செங்கல்வராயசுவாமி கோயில்** என்பது திருவள்ளூர் மாவட்டத்தில் உள்ள ஒரு தேவார வைப்புத்தலமாகும்.  

## அமைவிடம்
திருத்தணி மலை மீது கோயிலின் வெளிச்சுற்றில் மலையில் வலம் வரும் இடத்தில், கோயிலின் கருவறைக்கு நேர் பின்னால் உள்ள படிகளை அடித்து இடது புறத்தில் குளம் உள்ளது. வலது புறத்தில் இக்கோயில் உள்ளது. இக்கோயில் செங்கழுநீர் விநாயகர் கோயில் என்றழைக்கப்படுகிறது.  

## இறைவன்
இக்கோயிலில் உள்ள இறைவன் செங்கல்வராயசுவாமி கோயில் ஆவார். அவரை செங்கழுநீர் வரை அரையன் என்றும் செங்கல்வராயன் என்றும் அழைக்கின்றனர். இக்கோயில் செங்கல்வராய சுவாமி செங்கழுநீர் விநாயகர் மற்றும் சுப்பிரமணியர் கோயில் என்றும் அழைக்கப்படுகிறது.  

## சிறப்பு
இம்மலையில் பிறரால் எளிதில் அறியமுடியாதபடி விளங்கும் லிங்கத்திருமேனியே வைப்புத்தல சன்னதியாகக் கூறப்படுகிறது.
# நந்திவரம் நந்தீசுவரர் கோயில்



**நந்திவரம் நந்தீசுவரர் கோயில்** என்பது தமிழ்நாடு மாநிலத்தின் செங்கல்பட்டு மாவட்டத்தில் உள்ள ஒரு தேவார வைப்புத்தலமாகும்.  

## அமைவிடம்
தாம்பரம் செங்கல்பட்டு சாலையில் கூடுவாஞ்சேரிக்கு அருகாமையில் உள்ளது. கூடுவாஞ்சேரி நந்தீசுவரர் கோயிலானது, என்ற புவியியல் ஆள்கூறுகள் கொண்டு அமையப் பெற்றுள்ளது.  

தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இக்கோயில் இயங்குகிறது.  

## இறைவன்
இக்கோயிலில் உள்ள இறைவன் நந்தீசுவரர் ஆவார். இறைவி சௌந்தர்யநாயகி ஆவார்.  

## பிற சன்னதிகள்
திருச்சுற்றில் விநாயகர், வள்ளி தெய்வானை சுப்பிரமணியர் சன்னதிகள் உள்ளன. கோஷ்டத்தில் விநாயகர், தட்சிணாமூர்த்தி, மகாவிஷ்ணு, பிரம்மா உள்ளனர்.